【戰況R5】今日強陣！威哥追到只差伍鵬志1W！
2024年05月26日 15:43
東網電視
更多新聞短片
季尾榜首大戰，呂健威力追伍鵬志，兩人今日前差2W，但威哥布下強陣，去到第5場四班田草1200米，此倉潘頓大熱坐騎「開心寶寶」，排1檔出閘好快搶到頭，直路透出後對手全部食塵，出道3戰第2度勝出，威哥第58W到手，追到只差伍鵬志1W咋。至於跑第2名，係中檔後上的布文坐騎「智智多寶」，第3名則為20倍落班冷門「拍馬難追」。
呂健威表示今仗賽前潘頓索騎「開心寶寶」，今仗隻馬出閘唔算好快，但潘頓壓陣同埋抽1檔都幫到隻馬手，不過騎師賽後匯報隻馬走規仲係唔太成熟。今仗贏馬後升三班，有合適路程的話，季內都可能會再跑。至於潘頓，今日跑咗上半場已經3W揸手，頭馬數字上到106W，睇吓一陣係咪仲有W？
第5場賽果：1-7-2-9
二重彩賽果：1-7(最後賠率7.4)